หนูไม่แน่ใจว่าเป็นคีลอยด์มั้ยอ่ะค่ะ ที่เป็นคือรูที่เจาะมานานแล้ว เจาะแรกๆก็ไม่ได้มีปัญหาอะไร แต่เมื่อปีที่แล้วเผลอไปนอนทับมันนานๆทำให้มันมีตุ่มนูนขึ้นมาที่หลังหูแล้วพอถอดต่างหูมันก็กลายเป็นตุ่มแข็งๆตึงๆ ไม่ใหญ่ขึ้น ไม่คัน เลยสงสัยว่าใช่คีลอยด์มั้ย แล้วพอดีวันนี้มือไปจับๆดูแล้วเผลอดึงหนังตรงตุ่มนูนออกมาทำให้เหมือนเป็นแผลถลอกหนังหลุดมีหนองกับเลือดเล็กน้อย ควรจัดการแผลนี้ยังไงดีคะ มีวิธีเอามันออกมั้ยคะ
สวัสดีค่ะ การมีตุ่มนูนขึ้นมาที่หลังหู เป็นตุ่มแข็งๆตึงๆ ไม่คัน เกิดหลังเจาะหู อาจจะเกิดจาก แผลเป็นนูนดังที่กล่าวมา เป็นไปได้มาก สาเหตุอื่นๆเช่น ผิวหนังอักเสบจากการแพ้สัมผัสที่พบได้บ่อยก็คือสัมผัสตุ้มหูที่ผสมโลหะนิกเกิลทำให้เป็นผื่นเป็นตุ่มที่อักเสบ หรือเป็นเนื้องอกของผิวหนังหรือชั้นใต้ผิวหนังคีลอยด์หรือแผลเป็นนูน คือ แผลเป็นชนิดหนึ่งที่มีลักษณะนูนและขนาดอาจขยายใหญ่กว่ารอยแผลที่เกิดขึ้น โดยอาจเกิดขึ้นทันทีที่แผลหายหรือหลังจากแผลหายดีสักพักแล้วการรักษาถ้าเป็นแผลเป็นนูนขนาดใหญ่ คือการฉีดสเตียรอยด์เฉพาะที่ และอาจต้องทำซ้ำหลายครั้งจึงจะเห็นผลชัดเจนโดยถ้าอาการเป็นมาก เป็นก้อนแข็งชัดเจน กังวล ควรไปพบแพทย์เพื่อตรวจร่างกายจริงให้ได้การวินิจฉัยที่แน่ชัดและรับการรักษาอย่างเหมาะสมตามโรคที่เป็นต่อไป เบื้องต้นรักษาความสะอาดที่ผิวหนังให้ดี ไม่ไปบีบหรือแกะเกาบริเวณที่เป็น